PTG บวกเกือบ 5% โบรกฯชี้แผนรุกนอน-ออยล์เปิดร้านกาแฟนอกปั๊มหนุน แถมราคาหุ้นยัง Laggard
PTG บวกเกือบ 5% โบรกฯชี้แผนรุกนอน-ออยล์เปิดร้านกาแฟนอกปั๊มหนุน แถมราคาหุ้นยัง Laggard โดย ณ เวลา 11.22 น.อยู่ที่ระดับ 21.70 บาท บวก 1.00 บาท หรือ 4.83% ด้วยมูลค่าซื้อขาย 476.34 ล้านบาท
5 ก.ย. 2560

ผู้สื่อข่าวรายงาน บริษัท พีทีจี เอ็นเนอยี จำกัด (มหาชน) หรือ PTG โดย ณ เวลา 11.22 น.อยู่ที่ระดับ 21.70 บาท บวก 1.00 บาท หรือ 4.83% ด้วยมูลค่าซื้อขาย 476.34 ล้านบาท

บล.เคจีไอ (ประเทศไทย) มองบวกกรณีที่นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ บมจ.พีทีจี เอ็นเนอยี (PTG) เปิดเผยว่า บริษัทมีแผนรุกเพิ่มสัดส่วนกลุ่มธุรกิจนอน-ออยล์ (Non-Oil) เป็น 15% ในอีก 5 ปีข้างหน้า พร้อมปูพรมขยายร้านกาแฟพันธุ์ไทยออกสู่นอกสถานีบริการน้ำมันพีทีโดยตั้งเป้ามี 200 สาขาทั่วประเทศภายในสิ้นปี 60 ซึ่งล่าสุดจับมือมหาวิทยาลัยราชภัฏสวนสุนันทาเปิดสาขาในมหาวิทยาลัยเป็นครั้งแรก และนับเป็นสาขาที่ 100 ของร้านกาแฟพันธุ์ไทย
ด้านบล.ยูโอบี เคย์เฮียน (ประเทศไทย) แนะเก็งกำไรกำไรช่วงสั้น โดยเน้นเลือกหุ้นขนาดใหญ่ที่ Laggard กว่าตลาด ซึ่งรวมถึงหุ้น PTG ด้วย